
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


10 Μάί'ου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1601 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Υπερωριακή απασχόληση, εργασία κατά τις νυ¬ 
χτερινές ώρες καθώς και εργασία κατά τις Κυρια¬ 
κές και εξαιρέσιμες για τους 1.856 πυροσβέστες 
πενταετούς υποχρέωσης, των οποίων η θητεία 
ανανεώθηκε για πέντε (5) έτη. 

2 Έναρξη λειτουργίας του Εθελοντικού Πυροσβε¬ 
στικού Κλιμακίου στη Δημοτική Ενότητα Φερών 
του Δήμου Αλεξανδρούπολης του Νομού Έβρου. 

3 Ρύθμιση καταβολής ληξιπρόθεσμων χρεών, για 
την αντιμετώπιση των έκτακτων αναγκών που 
προέκυψαν από τα έντονα καιρικά φαινόμενα 
που εκδηλώθηκαν στο Δήμο Σκοπέλου, της Π.Ε. 
Μαγνησίας και Σποράδων. 


ΑΠΟΦΑΣΕΙΣ 

Αριθμ. 16900 οικ.Φ.10 8.3 (1) 

Υπερωριακή απασχόληση, εργασία κατά τις νυ¬ 
χτερινές ώρες καθώς και εργασία κατά τις Κυρια¬ 
κές και εξαιρέσιμες για τους 1.856 πυροσβέστες 
πενταετούς υποχρέωσης, των οποίων η θητεία 
ανανεώθηκε για πέντε (5) έτη. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α. Του άρθρου 90 του π.δ. 63/2005 (Α' 98) «Κωδικο¬ 
ποίηση της νομοθεσίας για την Κυβέρνηση και τα κυ¬ 
βερνητικά όργανα». 

β. Του ν. 2612/1998 «Ανάθεση της δασοπυρόσβεσης 
στο Πυροσβεστικό Σώμα και άλλες διατάξεις» (ΦΕΚ112 
Τ.Α725.5.1998). 

γ.Του ν. 3938/2011 «Σύσταση Γραφείου Αντιμετώπισης 
Περιστατικών Αυθαιρεσίας στο Υπουργείο Προστασί¬ 
ας του Πολίτη και άλλες διατάξεις.» (61 τ.Α’/31.3.2011), 
όπως τροποποιήθηκε και ισχύει σήμερα. 

δ.Του άρθρου 77 παρ. 3 του ν. 4270/14 (Α' 143) «Αρχές 
Δημοσιονομικής Διαχείρισης» 

ε. Του άρθρου 20 του Κεφαλαίου Β' του ν. 4354/2015 
«Διαχείριση των μη εξυπηρετούμενων δανείων, μι- 


σθολογικές ρυθμίσεις και άλλες επείγουσες διατάξεις 
εφαρμογής της συμφωνίας δημοσιονομικών στόχων και 
διαρθρωτικών μεταρρυθμίσεων» (Α' 176/16.12.2015). 

στ.Του άρθρου 13 του ν. 4455/23.2.2017 «Εθνικό Μη¬ 
τρώο Φορτοεκφορτωτών, Εθνικό Μητρώο Ιδιωτικών 
Φορέων Κοινωνικής Φροντίδας και άλλες διατάξεις.» 

ζ. Του π.δ. 101/2012 «Υπαγωγή του Πυροσβεστικού 
Σώματος στη Γενική Γραμματεία Πολιτικής Προστασίας 
του Υπουργείου Δημόσιας Τάξης και Προστασίας του 
Πολίτη και τροποποίηση του π.δ. 215/2007» (Α' 167). 

η. Του άρθρου 1 του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων.» (Α' 20). 

θ. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

ι. Της υπ' αριθμ. Υ173/4.11.2016 απόφασης Πρωθυ¬ 
πουργού «Σύσταση θέσεων Αναπληρωτών Υπουργών 
και Υφυπουργών» (Β' 3610). 

κ. Τις διατάξεις της υπ' αριθμ. Υ186/10.11.2016 
(Β' 3671) «Ανάθεση αρμοδιοτήτων στον Αναπληρωτή 
Υπουργό Εσωτερικών, ΝικόλαοΤόσκα». 

κα. Τις διατάξεις της υπ' αριθμ. 7190/21.10.2015 
(Υ.Ο.Δ.Δ. 755/22.10.2015) «Διορισμός του Γενικού Γραμ¬ 
ματέα Πολιτικής Προστασίας του Υπουργείου Εσωτερι¬ 
κών και Διοικητικής Ανασυγκρότησης». 

κβ. Του άρθρου 23 του π.δ. 210/1992 (ΦΕΚ 99 τ.Α' 
16.6.1992) «Κωδικοποίηση διατάξεων π.δ. του Κανονι¬ 
σμού Εσωτερικής Υπηρεσίας Πυροσβεστικού Σώματος». 

κγ. Της υπ'αριθμ. 33/30.5.1997 Π.Υ.Σ. «Τροποποίηση 
και αναμόρφωση της αριθμ. 88/2.8.1995 Π.Υ.Σ και προ¬ 
σαρμογή της στις διατάξεις του ν. 470/1997 (Α' 109) από 
30.5.1997). 

κδ. Την υπ' αριθμ. 2/1757/0026/10.1.2017 (Β' 17) 
απόφαση Αναπληρωτή Υπουργού Οικονομικών με 
θέμα «Καθορισμός δικαιολογητικών για την καταβολή 
αποζημίωσης για υπερωριακή, νυχτερινή, Κυριακών και 
εξαιρέσιμων ημερών εργασίας». 

2. Την υπ' αριθμ. πρωτ. 34671 οικ Φ.300.2/28.7.2011 
απόφαση Αρχηγού Π.Σ. «Προκήρυξη Διαγωνισμού για 

Τεύχος ΒΊ 601/10.05.2017 


την πρόσληψη στο Πυροσβεστικό Σώμα, τεσσάρων χι¬ 
λιάδων (4000) πυροσβεστών πενταετούς υποχρέωσης». 

3. Την υπ' αριθμ. πρωτ 9531 οικ Φ.300.2/13.2.2017 
απόφαση Αρχηγού Π.Σ. για ανανέωση της θητείας 1466 
Πυροσβεστών Πενταετούς Υποχρέωσης στο Π.Σ. για 
πέντε (5) έτη. 

4. Την υπ'αριθμ. πρωτ. 10832 οικ Φ.200.2/20.2.2017 
με την οποία Κοινοποιήθηκε το Πρακτικό της 3ης Συνε¬ 
δρίασης του Πρωτοβάθμιου Συμβουλίου Κρίσεωςγια 
μονιμοποίηση κατώτερων οργάνων ΠΣ του έτους 2017. 

5. ΤηνΔΙΠΠ/Φ.ΕΓΚΡ.12/33/οικ.13901/14.7.2011 απόφα¬ 
ση της Επιτροπής της Πράξης του Υπουργικού Συμβου¬ 
λίου 33/06, σχετικά με έγκριση για την κίνηση των δια¬ 
δικασιών πλήρωσης θέσεων πυροσβεστών πενταετούς 
υποχρέωσης στο Πυροσβεστικό Σώμα του Υπουργείου 
Προστασίας του Πολίτη. 

6. Την υπ'αριθμ. 8000/1/2017/27-α'εισήγηση του Γενι¬ 
κού Διευθυντή Οικονομικών και Επιτελικού Σχεδιασμού 
(στο πρώην ΥΔΤ και Π.τ.Π) του Υπουργείου Εσωτερικών. 

7. Το γεγονός ότι οι πυροσβέστες πενταετούς υπο¬ 
χρέωσης, συνολικού αριθμού 1.856 ατόμων, που προ- 
σελήφθησαν αρχικά το έτος 2012 με σχέση εργασίας 
Δημόσιου Δικαίου για πενταετή θητεία, και στις 9.2.2017 
παρατάθηκε για επιπλέον πέντε (5) έτη η θητεία τους, 
υποχρεούνται λόγω της ειδικής φύσεως του πυροσβε¬ 
στικού έργου και των αυξημένων υπηρεσιακών αναγκών, 
να απασχολούνται υπερωριακά, να εργάζονται κατά τις 
νυχτερινές ώρες καθώς και τις Κυριακές και εξαιρέσιμες 
ημέρες, έως και την 31η Δεκεμβρίου 2017, αποφασί¬ 
ζουμε: 

1 .Την καθιέρωση υπερωριακής εργασίας του ανωτέρω 
προσωπικού, συνολικού αριθμού 1.856 πυροσβεστών 
πενταετούς υποχρέωσης, για χρονικό διάστημα από τη 
δημοσίευση της παρούσας έως και την 31 η Δεκεμβρίου 
2017, ως ακολούθως: 

1.1 Μέχρι εκατόν είκοσι (120) ώρες συνολικά ο καθένας 
από τους πυροσβέστες πενταετούς υποχρέωσης του Αε- 
ρομεταφερόμενου ΠεζοπόρουΤμήματοςτης 1 ης ΕΜΑΚ. 

(Σύνολο 4.920 ώρες για 41 άτομα). 

1.2 Μέχρι εβδομήντα πέντε (75) ώρες συνολικά ο κα¬ 
θένας από τους πυροσβέστες πενταετούς υποχρέωσης 
του Αερομεταφερόμενου ΠεζοπόρουΤμήματοςτης2ης 
ΕΜΑΚ. 

(Σύνολο 1.200 ώρες για 16 άτομα). 

1.3 Μέχρι σαράντα πέντε ώρες (45) ώρες συνολικά ο 
καθένας από τους πυροσβέστες πενταετούς υποχρέω¬ 
σης των Αερομεταφερόμενων ΠεζοπόρωνΤμημάτωντης 
3ης ΕΜΑΚ, 6ης ΕΜΑΚ, 7ης ΕΜΑΚ και της Π.Υ.Τριπόλεως. 

(Σύνολο 1.710 ώρες για 38 άτομα). 

1.4 Μέχρι δέκα πέντε (15) ώρες ο καθένας, για όλους 
τους υπόλοιπους πυροσβέστες πενταετούς υποχρέω¬ 
σης που υπηρετούν στα λοιπά Αερομεταφερόμενα Πε¬ 
ζοπόρο καθώς και στις Πυροσβεστικές Υπηρεσίες και 
Κλιμάκια που στελεχώνουν τόσο 24ώρο όσο και 16ωρο 
περιπολικό. 

(Σύνολο 26.415 ώρες για 1.761 άτομα). 

2. Την καθιέρωση νυχτερινής εργασίας κατά τις ερ¬ 
γάσιμες ημέρες προς συμπλήρωση του υποχρεωτικού 
ωραρίου του ανωτέρω προσωπικού, συνολικού αριθμού 


1.856 πυροσβεστών πενταετούς υποχρέωσης, για χρονι¬ 
κό διάστημα από τη δημοσίευση της παρούσας έως και 
την 31 η Δεκεμβρίου 2017, ως ακολούθως: 

2.1 Μέχρι διακόσιες (200) ώρες συνολικά ο καθένας 
από τους πυροσβέστες πενταετούς υποχρέωσης του Αε¬ 
ρομεταφερόμενου ΠεζοπόρουΤμήματοςτης 1 ης ΕΜΑΚ. 

(Σύνολο 8.200 ώρες για 41 άτομα). 

2.2 Μέχρι εκατόν εξήντα (160) ώρες συνολικά ο κα¬ 
θένας από τους πυροσβέστες πενταετούς υποχρέωσης 
του Αερομεταφερόμενου ΠεζοπόρουΤμήματοςτης 2ης 
ΕΜΑΚ. 

(Σύνολο 2.560 ώρες για 16 άτομα). 

2.3 Μέχρι εκατόν πενήντα δύο (152) ώρες συνολικά ο 
καθένας από τους πυροσβέστες πενταετούς υποχρέω¬ 
σης των Αερομεταφερόμενων ΠεζοπόρωνΤμημάτωντης 
3ης ΕΜΑΚ, 6ης ΕΜΑΚ, 7ης ΕΜΑΚ και της Π.Υ.Τριπόλεως. 

(Σύνολο 5.776 ώρες για 38 άτομα). 

2.4. Μέχρι εκατόν τέσσερις (104) ώρες ο καθένας, 
από τους πυροσβέστες πενταετούς υποχρέωσης που 
υπηρετούν στα λοιπά Αερομεταφερόμενα Πεζοπόρα 
καθώς και στις Πυροσβεστικές Υπηρεσίες και Κλιμάκια 
που στελεχώνουν 24ώρο περιπολικό. 

(Σύνολο 104.000 ώρες για 1.000 άτομα). 

2.5 Μέχρι πενήντα έξι (56) ώρες, ο καθένας από τους 
πυροσβέστες πενταετούς υποχρέωσης που υπηρετούν 
σε Υπηρεσίες που δεν στελεχώνουν περιπολικά σε 
24ωρη βάση, κατά την αντιπυρική περίοδο και παρα¬ 
μένουν σε αυτές μετά τη λήξη της. 

(Σύνολο 42.616 ώρες για 761 άτομα). 

3. Την καθιέρωση εργασίας κατά τις Κυριακές και εξαι¬ 
ρέσιμες ημέρες, προς συμπλήρωση του υποχρεωτικού 
ωραρίου. 

3.1 Μέχρι εκατόν ογδόντα (180) ώρες συνολικά ο κα¬ 
θένας από τους πυροσβέστες πενταετούς υποχρέωσης 
του Αερομεταφερόμενου ΠεζοπόρουΤμήματοςτης 1 ης 
ΕΜΑΚ. 

(Σύνολο 7.380 ώρες για 41 άτομα). 

3.2 Μέχρι εκατόν πενήντα (150) ώρες συνολικά ο καθέ¬ 
νας από τους πυροσβέστες πενταετούς υποχρέωσης του 
Αερομεταφερόμενου ΠεζοπόρουΤμήματοςτης 2ης ΕΜΑΚ. 

(Σύνολο 2.400 ώρες για 16 άτομα). 

3.3 Μέχρι εκατόν τριάντα πέντε (135) ώρες συνολικά 
ο καθένας από τους πυροσβέστες πενταετούς υποχρέω¬ 
σης των Αερομεταφερόμενων ΠεζοπόρωνΤμημάτων της 
3ης ΕΜΑΚ, 6ης ΕΜΑΚ, 7ης ΕΜΑΚ και της Π.Υ.Τριπόλεως. 

(Σύνολο 5.130 ώρες για 38 άτομα). 

3.4 Μέχρι εκατόν τριάντα πέντε (135) ώρες συνολικά 
ο καθένας από τους πυροσβέστες πενταετούς υποχρέ¬ 
ωσης που υπηρετούν στα λοιπά Αερομεταφερόμενα Πε¬ 
ζοπόρα καθώς και στις Πυροσβεστικές Υπηρεσίες και 
Κλιμάκια που στελεχώνουν 24ώρο περιπολικό. 

(Σύνολο 135.000 ώρες για 1.000 άτομα). 

3.5 Μέχρι εκατόν τριάντα πέντε (135) ώρες συνολικά 
ο καθένας από τους πυροσβέστες πενταετούς υποχρέω¬ 
σης που υπηρετούν σε Υπηρεσίες που δεν στελεχώνουν 
περιπολικά σε 24ωρη βάση, κατά την αντιπυρική περίο¬ 
δο και παραμένουν σε αυτές μετά τη λήξη της. 

(Σύνολο 102.735 ώρες για 761 άτομα). 

4.0 συνολικός αριθμός ωρών για 1.856 πυροσβέστες 
πενταετούς υποχρέωσης που θα απασχοληθούν υπε- 

ρωριακά, νυχτερινά, Κυριακές και εξαιρέσιμες κατά τα 
ως άνω οριζόμενα, ανέρχεται στις τετρακόσιες πενήντα 
χιλιάδες σαράντα δύο ώρες (450.042) ώρες. 

5. Οι δαπάνες που θα προκληθούν για την αποζημίωση 
υπερωριακής εργασίας, νυχτερινής εργασίας, εργασίας 
Κυριακών και εξαιρέσιμων μέχρι 450.042 ώρες συνολικά 
για 1.856 πυροσβέστες πενταετούς υποχρέωσης ανέρ¬ 
χονται στο ποσό των 1.113.941,46 € και θα καλυφθούν 
από τις πιστώσεις του προϋπολογισμού του Υπουργείου 
Εσωτερικών/Αρχηγείο Πυροσβεστικού Σώματος με Ε.Φ. 
43-120 υπό ΚΑΕ 0511 και 0512 οικονομικού έτους 2017. 

6. Τυχόν υπόλοιπα του ανωτέρου αναφερόμενου χρό¬ 
νου εργασίας, για όλες τις περιπτώσεις που περιλαμβά¬ 
νονται στιςπαρ.1,2 και 3 της παρούσας, δύνανται: 

α. να απορροφηθούν από τις Υπηρεσίες μετά τη λήξη 
της αντιπυρικής περιόδου και 

β. να μεταφερθούν και σε άλλες Υπηρεσίες του Σώ¬ 
ματος λόγω μετακίνησης των εν λόγω πυροσβεστών 
πενταετούς υποχρέωσης μετά τη λήξη της αντιπυρικής 
περιόδου έτους 2017, εφόσον ειδικοί υπηρεσιακοί λόγοι 
το επιβάλλουν. 

7. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2017 

Ο Αναπληρωτής Υπουργός 

ΝΙΚΟΛΑΟΣΤΟΣΚΑΣ 


Αριθμ. 25137 Φ.101.4 (2) 

Έναρξη λειτουργίας του Εθελοντικού Πυροσβε¬ 
στικού Κλιμακίου στη Δημοτική Ενότητα Φερών 
του Δήμου Αλεξανδρούπολης του Νομού Έβρου. 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

Έχοντας υπόψη: 

1. Τις διατάξεις του άρθρου 27 του ν. 4029/2011 «Εθε¬ 
λοντισμός στο Λιμενικό Σώμα - Ελληνική Ακτοφυλακή 
και στο Πυροσβεστικό Σώμα και άλλες διατάξεις». (ΦΕΚ 
245/2011 τ.Α') όπως συμπληρώθηκε και τροποποιήθηκε 
με το άρθρο 99 παρ. 5 και 7 του ν. 4249 (ΦΕΚ 73/2014 
τ.Α'). 

2. Τις διατάξειςτου άρθρου 4, παρ. 11 γτου ν. 3511 /2006 
«Αναδιοργάνωση του Πυροσβεστικού Σώματος, ανα¬ 
βάθμιση της αποστολής του και άλλες διατάξεις». (ΦΕΚ 
258/2006 τ.Α') όπως αντικαταστάθηκε με το άρθρο 66 
του ν. 4249/2014 (ΦΕΚ 73/2014 τ.Α'). 

3. Την υπ'αριθμ. ΕΜ/2/178 /15.4.2014 απόφαση του 
Υπουργού ΔημόσιαςΤάξης και Προστασίας του Πολίτη 
«Μεταβίβαση της άσκησης αρμοδιοτήτων για θέματα 
του Πυροσβεστικού Σώματος από τον Υπουργό Δημό¬ 
σιαςΤάξης και Προστασίαςτου Πολίτη στον Γενικό Γραμ¬ 
ματέα Πολιτικής Προστασίας και σε υπηρεσιακά όργανα 
του Πυροσβεστικού Σώματος». (ΦΕΚ 1008/2014 τ.Β'). 

4. Την υπ'αριθμ. 63442 οικ. Φ. 101.4/10.12.2015 κοινή 
υπουργική απόφαση Αναπληρωτών Υπουργών Εσωτερι¬ 


κών και Διοικητικής Ανασυγκρότησης και Οικονομικών 
«Ίδρυση Εθελοντικού Πυροσβεστικού Κλιμακίου στη Δη¬ 
μοτική Ενότητα Φερών του Δήμου Αλεξανδρούπολης 
του Νομού Έβρου (ΦΕΚ 2799/2015 τ.Β'). 

5. Την υπ'αριθμ. 1481 Φ.217.1/18 Απριλίου 2017 ανα¬ 
φορά της ΠΕ.ΠΥ.Δ. Ανατολικής Μακεδονίας και Θράκης 
με την οποία προτείνεται η έναρξη λειτουργίας του 
Εθελοντικού Πυροσβεστικού Κλιμακίου στη Δημοτική 
Ενότητα Φερών του Δήμου Αλεξανδρούπολης του Νο¬ 
μού Έβρου. 

6. Το γεγονός ότι από τις διατάξεις της παρούσας δεν 
προκύπτει επί πλέον δαπάνη σε βάρος του Κρατικού 
Προϋπολογισμού, αποφασίζουμε: 

Ορίζουμε ως ημερομηνία έναρξης λειτουργίας, του 
Εθελοντικού Πυροσβεστικού Κλιμακίου στη Δημοτική 
Ενότητα Φερών του Δήμου Αλεξανδρούπολης του Νο¬ 
μού Έβρου, την ημερομηνία δημοσίευσης της παρούσας 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαΐου 2017 

Ο Αρχηγός 

ΒΑΣΙΛΕΙΟΣ ΚΑΠΕΛΙΟΣ 


Αριθμ. ΠΟΑ. 1069 (3) 

Ρύθμιση καταβολής ληξιπρόθεσμων χρεών, για 
την αντιμετώπιση των έκτακτων αναγκών που 
προέκυψαν από τα έντονα καιρικά φαινόμενα 
που εκδηλώθηκαν στο Δήμο Σκοπέλου, της Π.Ε. 
Μαγνησίας και Σποράδων. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 5 του πέμπτου άρ¬ 
θρου του ν. 2275/1994 (ΦΕΚ 238 Α'), όπως ισχύει, με τις 
οποίες με αποφάσεις του Υπουργού Οικονομικών που 
δημοσιεύονται στην Εφημερίδα της Κυβερνήσεως, δύ- 
ναται σε εξαιρετικές περιπτώσεις σεισμών, πλημμυρών 
ή άλλων θεομηνιών από τις οποίες προκαλούνται ση¬ 
μαντικές ζημιές σε μεγάλο αριθμό φορολογουμένων να 
αναστέλλεται η είσπραξη των ληξιπρόθεσμων οφειλών 
προς το Δημόσιο για χρονικό διάστημα μέχρι 6 μηνών 
και να ρυθμίζεται η καταβολή των χρεών αυτών. 

2. Την απόφαση Υφυπουργού Οικονομικών ΠΟΑ 
1020/9.2.201 7 (ΦΕΚ 457 Β'/16.2.2017) 

3. Τις διατάξειςτου ν.δ. 356/1974 (ΦΕΚ 90 Α' - Κ.Ε.Δ.Ε.), 
όπως ισχύουν. 

4. Τις διατάξεις του ν. 4174/2013 (ΦΕΚ 170Α - Κ.Φ.Δ.), 
όπως ισχύουν. 

5. Την υπ' αριθμ. Δ.ΟΡΓ. Α 1036960 ΕΞ 2017 (ΦΕΚ Β' 
968/2017) απόφαση του Διοικητή της Ανεξάρτητης Αρ¬ 
χής Δημοσίων Εσόδων «Οργανισμός της Ανεξάρτητης 
Αρχής Δημοσίων Εσόδων (Α.Α.Δ.Ε.)». 

6. Το π.δ. 125/2016 (ΦΕΚ Α' 210) «Διορισμός Υπουργών, 
Αναπληρωτών Υπουργών και Υφυπουργών». 

Τεύχος ΒΊ 601/10.05.2017 


7. Την υπ' αριθμ. ΥΠΟΙΚ 0010218 ΕΞ 2016 (ΦΕΚ 3696 
Β') απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στην Υφυπουργό 
Οικονομικών Αικατερίνη Παπανάτσιου». 

8. Τις διατάξεις του ν. 4389/2016 (ΦΕΚ 94 Α') «Επείγου¬ 
σες διατάξεις για την εφαρμογή της συμφωνίας δημο¬ 
σιονομικών στόχων και διαρθρωτικών μεταρρυθμίσεων 
και άλλες διατάξεις», ιδίως το άρθρο 41. 

9. Την υπ' αριθμ. 24/16.1.2017 απόφαση του Περιφε¬ 
ρειάρχη Θεσσαλίας (ΑΔΑ: 7ΘΖΘ7ΛΡ-ΩΤ5): «Κήρυξη σε 
κατάσταση Έκτακτης Ανάγκης Πολιτικής Προστασίας 
του Δήμου Σκοπέλου της Π.Ε. Μαγνησίας και Σπορά- 
δων στο σύνολό του, προκειμένου να αντιμετωπισθεί 
η υπάρχουσα δυσμενής κατάσταση λόγω των έντονων 
χιονοπτώσεων». 

ΙΟ.Το με αριθμ. πρωτ. 2353/4.4.2017 έγγραφο αίτημα 
του Δήμου Σκοπέλου προς την Υφυπουργό Οικονομι¬ 
κών Α. Παπανάτσιου με θέμα «Ρύθμιση υπό αναστολή 
οφειλών φυσικών προσώπων, νομικών προσώπων και 
οντοτήτων Σκοπέλου». 

11. Το γεγονός ότι τα εν λόγω έντονα καιρικά φαινόμε¬ 
να είχαν ως αποτέλεσμα να απορρυθμιστεί η κοινωνική 
και οικονομική ζωή στις ανωτέρω περιοχές. 

12. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Τα χρέη στη Φορολογική Διοίκηση των φυσικών και 
νομικών προσώπων και των νομικών οντοτήτων, που 
έχουν την κύρια κατοικία ή κύρια εγκατάσταση (έδρα) 


στο Δήμο Σκοπέλου, της Π.Ε. Μαγνησίας και Σπορά- 
δων, τα οποία ήταν ληξιπρόθεσμα μέχρι την έκδοση 
της απόφασης της Υφυπουργού Οικονομικών ΠΟΑ 
1020/9.2.2017 (ΦΕΚ 457 Β'/16.2.2017) και η είσπραξή 
τους ανεστάλη με την παράγραφο 2 της ανωτέρω από¬ 
φασης, ρυθμίζονται κατόπιν αιτήσεως του οφειλέτη σε 
είκοσι τέσσερις (24) ίσες μηνιαίες δόσεις χωρίς τις προ¬ 
σαυξήσεις εκπρόθεσμης καταβολής που αντιστοιχούν 
σε αυτά από 16.2.2017 κατά τις ισχύουσες διατάξεις του 
ΚΕΔΕ και του ΚΦΔ. Η αίτηση του οφειλέτη για την υπα¬ 
γωγή στη παρούσα ρύθμιση πρέπει να κατατεθεί στην 
αρμόδια Δ.Ο.Υ. μέχρι τις 31.5.2017. Η υπαχθείσα στη 
ρύθμιση βασική οφειλή δεν επιβαρύνεται με επιπλέον 
προσαυξήσεις / τόκους / πρόστιμο εκπρόθεσμης κατα¬ 
βολής κατά τη διάρκεια της ρύθμισης. 

Η καταβολή της πρώτης δόσης γίνεται μέχρι την 
31.5.2017 και οι επόμενες μέχρι την τελευταία εργάσιμη 
ημέρα των επόμενων μηνών. 

Κατά τα λοιπά ισχύουν τα αναφερόμενα στις διατάξεις 
της ρύθμισης της υποπαραγράφου Α2 της παραγράφου 
Α του άρθρου πρώτου του ν. 4152/2013 (ΦΕΚ 107 Α') 
όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2017 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 



ΕΘΝΙΚΟ 

ΤΥΠΟΓΡΑΦΕΙΟ 

